Eros Ramazzotti
Eros Ramazzotti, (* 28. oktobra 1963., Rim, Italija) je italijanski kantautor i izvođač pop-muzike. Eros Ramazzotti je započeo svoju muzičku karijeru kao tinejdžer, preseljenjem u Milano. Godine 1984. pobijedio je na Festivalu u Sanremu u kategoriji novih izvođača, sa pjesmom «Terra promessa» («Obećana zemlja»). Niz albuma s (dijelom autobiografskim) baladama ali i rock-melodijama lansirao ga je i na međunarodnu scenu (svaki album snima na italijanskom i španskom jeziku). U svojoj karijeri sarađivao je s brojnim međunarodnim muzičarima. Između ostalog, snimio je duete sa: Joeom Cockerom, Cher, Tinom Turner, Anastaciom, Andreom Bocellijem, Umbertom Tozzijem, Lucianom Pavarottijem. Od 1998. do 2002. je bio u braku s TV-voditeljicom Michelle Hunziker, s kojom ima kćerku.